ദീപിക മുന്നോട്ട് ടോക്കിയോ: ഒളിമ്ബിക് അമ്ബെയ്ത്തില് പുരുഷന്മാരുടെ വ്യക്തിഗത ഇനത്തില് മെഡല് പ്രതീക്ഷ അസ്തമിച്ചെങ്കിലും വനിതകളില് ദീപിക കുമാരി സാധ്യത നിലനിര്ത്തി. യു.എസിന്റെ ജെന്നിഫര് മ്യുസിനോ ഫെര്ണാണ്ടസിനെ പ്രീ ക്വാര്ട്ടറില് 64 നാണു ലോക ഒന്നാം നമ്ബര് താരം തോല്പ്പിച്ചത്. ആദ്യ സെറ്റ് കൈവിട്ട ശേഷമായിരുന്നു ദീപിക തകര്പ്പന് പ്രകടനം പുറത്തെടുത്തത്. ഒന്നാം സെറ്റ് 2625 നായിരുന്നു യു.എസ്. താരം നേടിയത്. രണ്ടാം സെറ്റ് 2825 നു സ്വന്തമാക്കി ദീപിക മറുപടി നല്കി. മൂന്നാം സെറ്റില് 2725ന്റെ ജയവുമായി ലും ദീപിക മികവ് തുടര്ന്നു. നാലാം സെറ്റില് ജെന്നിഫര് തിരിച്ചടിച്ചു. 2524 ന്റെ ജയത്തോടെ സ്കോര് ഒപ്പമായി. അവസാന സെറ്റില് ദീപിക മികവിലേക്കുയര്ന്നു. 2625 ന്റെ ശ്വാസം പിടിച്ചു നിര്ത്തുന്ന ജയത്തോടെ സെറ്റും മത്സരവും ഇന്ത്യന് താരം കരസ്ഥമാക്കി. ഭൂട്ടാന് താരം കര്മയെ 60 തോല്പ്പിച്ചാണു ദീപിക പ്രീ ക്വാര്ട്ടറിലെത്തിയത്്. അമ്ബെയ്ത്തില് ഇന്ത്യക്ക് ആശ്വസിക്കാന് വക നല്കുന്നത് ദീപികയുടെ മുന്നേറ്റം മാത്രമാണ്. പുരുഷന്മാരുടെ വ്യക്തിഗത ഇനത്തില് തരുണ്ദീപ് റായ്, പ്രവീണ് ജാദവ് എന്നിവര് മത്സരിച്ചെങ്കിലും പ്രീ ക്വാര്ട്ടറില് തോറ്റു. പ്രവീണ് ജാദവ് പ്രീ ക്വാര്ട്ടറില് യു.എസിന്റെ ലോക ഒന്നാം നമ്ബര് യു.എസിന്റെ ബ്രാഡി അലിസണിനോടു തോറ്റു. 60 ത്തിന് ഏകപക്ഷീയമായാണു യു.എസ്. താരം ജയിച്ചത്. ലോക രണ്ടാംനമ്ബര് ഫ്രാന്സിന്റെ ഗല്സാന് ബസാര്സപോവിനെ ഞെട്ടിച്ചാണ് ജാദവ് പ്രീ ക്വാര്ട്ടറില് കടന്നത്. ലോക ഒന്നം നമ്ബറിന്റെ മിന്നുന്ന ഫോമിനു മുന്നില് ഇന്ത്യന് താരത്തിനു മറുപടിയില്ലായിരുന്നു. മത്സരത്തില് സാഹചര്യങ്ങള് ജാദവിന് അനുകൂലമായില്ല. ശക്തമായ കാറ്റ് അദ്ദേഹത്തിന്റെ പ്രകടനത്തെ ബാധിച്ചു. ആദ്യ രണ്ടു സെറ്റുകളിലും ഇഞ്ചോടിഞ്ച് പൊരുതിയാണ് അദ്ദേഹം കീഴടങ്ങിയത്. ആദ്യ സെറ്റില് രണ്ടാമത്തെ ശ്രമം എട്ടില് കലാശിച്ചതാണ് ജാദവിനു വിനയായി മാറിയത്. ഒരു പോയിന്റിന്റെ വ്യത്യാസത്തില് ബ്രാഡി ഈ സെറ്റ് കൈക്കലാക്കുകയും ചെയ്തു. രണ്ടാം സെറ്റിലും ജാദവ് നന്നായി തന്നെയാണ് തുടങ്ങിയത്. പക്ഷെ മൂന്നാമത്തെ ശ്രമത്തിലെ പിഴവ് തോല്വിക്കു വഴിയൊരുക്കി.